**Javni razpis za sofinanciranje letnega programa športa v občini Vitanje v letu 2025**

**1. Naročnik je** Občina Vitanje, Grajski trg 1, 3205 Vitanje.

**2. Javni razpis je objavljen na podlagi** Zakona o športu (Ur.l. RS, št. 29/17, 21/18 – ZNOrg, 82/20 in 3/22 – ZDeb), Odloka o pripravi, izvajanju in sofinanciranju letnega programa športa v občini Vitanje (Uradno glasilo slovenskih občin, št. 57/2017 in 70/20) in Letnega programa športa v občini Vitanje v letu 2025 (Sprejet na 15. redni seji Občinskega sveta Občine Vitanje dne 3. 4. 2025, objavljen dne 17. 4. 2025)

**3. Predmet** javnega razpisa je sofinanciranje programov iz Letnega programa športa v občini Vitanje za leto 2025

**4. Razpisni pogoji:**

Na javni razpis se lahko prijavijo športna društva, registrirana v RS, zavodi, pravne osebe, samostojni podjetniki, zasebni športni delavci in druge organizacije, ki so registrirane za opravljanje dejavnosti v športu in izpolnjujejo naslednje pogoje:

- da so registrirani in imajo sedež v občini najmanj dve (2) leti oz. eno (1) leto, če športna panoga v občini še ni bila zastopana ali so registrirani v RS in izvajajo programe iz LPŠ za občane Občine Vitanje v občini ali izven nje,

- da imajo za prijavljene dejavnosti, zagotovljene materialne in prostorske pogoje ter ustrezno izobražen in/ali usposobljen strokovni kader za opravljanje dela v športu,

- izdelano finančno konstrukcijo, iz katere je razviden predviden vir prihodkov in stroškov za izvedbo dejavnosti,

- izvajajo celoletne športne programe, ki so predmet razpisa, najmanj 30 vadbenih tednov letno v obsegu najmanj 60 ur (po 2 uri tedensko),

- izvajajo programe, ki niso celoletni, skladno z merili iz razpisne dokumentacije,

- imajo skladno z lastnim temeljnim aktom urejeno evidenco članstva ter evidenco o udeležencih programa,

Športna društva in drugi izvajalci s sedežem v občini Vitanje imajo pod enakimi pogoji prednost pri sofinanciranju LPŠ.

Društva in organizacije, ki niso oddala poročila o porabi v lanskem letu prejetih sredstev iz občinskega proračuna, niso upravičena do razpisanih sredstev v letu 2025.

Rednih in vnaprej znanih programov društev in organizacij, ki ne bodo kandidirali z vlogo na ta razpis, Občina Vitanje v letu 2025 ne bo sofinancirala.

Rekreativnih programov društev in organizacij, ki nimajo vsaj 3 (treh) aktivnih članov iz občine Vitanje, občina po tem razpisu ne bo sofinancirala.

Društva in organizacije, ki bodo prejela sredstva sofinanciranja svojih programov iz občinskega proračuna Občine Vitanje, bodo s pogodbo zavezana podati poročilo o namenski porabi teh sredstev z dokazili (računi, pogodbe in/ali drugo potrdilo o plačilu) in podpisano izjavo njihovega nadzornega odbora o izvedenem nadzoru nad namensko porabo sredstev.

**5. Merila:**

Programi bodo sofinancirani v skladu s pogoji in merili Odloka o pripravi, izvajanju in sofinanciranju letnega programa športa v občini Vitanje (Uradno glasilo slovenskih občin, št. 57/2017 in 70/20), Letnega programa športa v Občini Vitanje za leto 2025 (Sprejeti na 15. redni seji Občinskega sveta Občine Vitanje dne 3.4.2025, objavljen na spletni strani [www.vitanje.si](http://www.vitanje.si) in v Vitanjčanu dne 17. 4. 2025) in Razpisno dokumentacijo javnega razpisa.

**6. Višina razpoložljivih sredstev: 13.200 €**.

**7. Obdobje porabe dodeljenih sredstev:**

Sredstva morajo biti porabljena za programe, izvajane v letu 2025.

**8. Rok za prijavo:**

Prijavo naj ponudniki oddajo na razpisnih obrazcih, ki jih pridobijo na spletni strani [www.vitanje.si](http://www.vitanje.si) v rubriki RAZPISI. Vse dodatne informacije in pojasnila lahko dobijo na občini, po telefonu (03) 757 43 57 pri Ivici Žerdoner, [ivica.zerdoner@vitanje.si](mailto:ivica.zerdoner@vitanje.si), [info@vitanje.si](mailto:info@vitanje.si). Prijavo oddajo v zaprti ovojnici **na naslov: Občina Vitanje, Grajski trg 1, 3205 Vitanje.** Na ovojnici naj bo vidno napisano: **»NE ODPIRAJ - VLOGA ZA RAZPIS ŠPORT 2025«**. Upoštevane bodo le popolne prijave na originalnih obrazcih, ki bodo prispele na občino najkasneje do ponedeljka**, 12. maj 2025, do 13.00 ure ne glede na vrsto dospetja.**

Nepravočasne prijave se ne bodo obravnavale in bodo s sklepom zavržene. Prijavitelji bodo o višini dodeljenih sredstev za sofinanciranje programov obveščeni s sklepom najkasneje 35 dni od roka za prijavo.

**9.** **Razpisno dokumentacijo lahko prijavitelji** pridobijo na spletni strani [www.vitanje.si](http://www.vitanje.si) v rubriki RAZPISI ali zaprosijo zanjo po e-pošti: info@vitanje.si.

**Datum: 17. 4. 2025 Župan Občine Vitanje**

**Št.: 410-0012/2025-002 Andraž Pogorevc, mag.**